Den Vest-Sjællandske Avis, 1819-06-26
J Mødet den 8de Juni, kom først Dampemaskinerne paa Bane, paa Hr. Taylors Forslag blev udnævnet en Committee for at undersøge, om ikke disse Maskiner, som nu komme saa meget i Brug, kunne blive indrettede paa en saadan Maade, at Røgen kan blive afledet uden at udbrede sig saameget i Luften; da den Røg, som de foraarsage, er ikke allene saa stærk, at den ofte formørker Luften; men tillige er efter Lægernes Erklæring meget skadelig for Sundheden. – Efter at denne Sag var forhandlet, kom Tuuren til Financerne og de nye Paalæg; den Committee som var nedsat for at undersøge dem, meddeelte Huset sin Betænkning over dem, man begyndte nu heftig at debattere pro og contra; det bekiendte Oppositions Medlem, Aldermann Waithmann, som altid har heftigt declameret mod Regieringen; men i Almindelighed har det Vanheld i Parlamentet, at Huusets Medlemmer faae Hoste, naar han taler, da hans Raisonnements ikke skulle være af den Natur, at de ere meget værd at høre paa; tog nu ogsaa til Orde og talte heftigt mod Ministrene, og sagde de almindelige bekiendte Ting, at det var en Skam i Fredstider, at lægge Folket nye Skatter paa, at dette ikke kunde bære dem, at Maltskatten vilde blive trykkende for de lavere Classer, og at Afgiften paa Jndførselen af udenlandsk Uld, vilde være til Skade for Klædemanufacturerne; men Skatkammercantsleren svarede kort og godt derpaa: at denne Sag var nu een Gang bleven saa udførlig forhandlet, at der ikke lader sig sige noget mere nyt derom, og at han maatte reent ud erklære, at det uden disse foreslagne Taxer, og uden Anvendelsen af en Deel af det synkende Fond, vilde blive ham umueligt at udføre sin Plan, og at bringe Udgift og Jndtægt i Ligevægt med hinanden. Og at dersom nogen af Herrerne troe, at det nu ikke er Tid til at indføre nye Paalæg, saa kunne de stemme derimod; men saa maatte de ogsaa med det samme angive et bedre Middel, for at bringe Financerne i en blomstrende Tilstand. Nu bleve Stemmer samlede, hvoraf 186 vare for, og 76 imod Forslaget. Den 9de Juni fremlagde endelig Skatkammer Cantsleren det saa længe forventede Budget. Statens Udgifter bleve der anslagne til 31 Millioner, 74000 Pund Sterling, (at sige foruden Renterne af den gamle funderede Gield. Deraf bleve de specielle Udgifter saaledes beregnede: 8 Millioner 900000 Pd. til Landmagten, 6 Millioner 436000 Pd. til Marinen; 1 Million 191000 Pd. Sterling, til Artilleriet; 1 Million 950000 Pd. til forskiellige andre Udgifter, Renter for disse og andre Summer 1,570000 Pd. Sterling; 434000 Pd. for ufunderede Skatkammer=Beviiser. Alle disse Udgifter udgjorde tilsammen 20 Millioner 477000 Pd.; hertil kommer endnu 10 Millioner 597000 Pd. til at formindske den ufunderede Gield, tilsammen 31 Millioner 74000 Pund Sterling; dette var saaledes Udgifterne; nu til Jndtægterne; (man maae erindre, at den største Deel af dem medgaaer til at dække Renterne af den gamle funderede Gield, de Jndtægter, som Staten har at disponere over foruden til dette Brug ere) den gamle Maltskat 3 Millioner Pund Sterling; Accise 3,500000 Pd. Sterling; Lotterier 240000 Pd.; Salget af ubrugelige Skibsmaterialier, Proviant &c., 334000 Pd. tilsammen 7 Millioner og 74000 Pd. Sterling, her bliver endnu et Deficit af 24 Millioner, for at dække dette tages 12 Millioner af det synkende Fond og 12 Millioner ere laante. Hr. Wansittart gratulerede nu Huuset til at han havde været i Stand til paa meget fordeelagtige Vilkaar at contrahere, dette Laan; da heele Renten af det kun vil beløbe sig til 1,442005 Pund. Skatkammer-Cantsleren yttrede endog Frygt for, at Statscreditorerne ikke skulle kunne staae sig ved de fordeelagtige Vilkaar for Staten, hvorpaa de havde indladt sig. Forresten erklærede han, at han til næste Aar vilde igienkomme til at behøve 11 Millioner til den offentlige Tieneste, og 5 Millioner til atter at afbetale paa Statens Gield til Banken, ligesom i Aar. Skulde da paa nye 12 Millioner blive tagne af det synkende Fond, saa vilde han kun have nødig at laane 4 Millioner, hvilket imidlertid saalænge England beholder Fred, maaskee slet ikke vil behøves. (Men hvad ifald nu af een eller anden Aarsag Skatterne ikke ville indbringe saa meget, som man giør Regning paa) For at dække Renterne af Laanet i forrige og i indeværende Aar, er det han bruger 3 Millioner 42000 Pund Sterling, og til hvilkes Tilveiebringelse han har foreslaget de nye Paalæg Da Skatkammer-Cantsleren havde udtalt, stod Hr. Grenfell op, og tilstod, at Ministeren havde talt tydeligt nok, og fremsat sit Budget saaledes, at man kunde forstaae det; han havde vel ikke noget at indvende mod de Betingelser hvorunder det nye Laan var optaget; men vel imod de nye Paalæg med mere; han beklagede blot, at hans Ven Hr. Tierney, var syg og ikke kunde møde ved denne Forhandling; han gratulerede iøvrigt Ministrene til, at de nu vare blevne befriede fra Bankdirecteurernes Tyrannie, hvilke han gjorde slemme Beskyldninger, og dadlede heftigt, fordi de havde nægtet at giøre Forskud til de nye Laan, nu faldt de tilstædeværende Bankdirecteurer Manning og Mellist i Flanken paa ham; den eene Debat afløste den anden; men tilsidst gik alle Ministernes Forslag igiennem; Mødet varede hele Natten til Kl. 4 om Morgenen.